CELEX: 62020CN0136
Language: sk
Date: 2020-03-12 00:00:00
Title: Vec C-136/20: Návrh na začatie prejudiciálneho konania, ktorý podal Zalaegerszegi Járásbíróság (Maďarsko) 12. marca 2020 – trestné konanie proti LU

29.6.2020   
            
            
               SK
            
            
               Úradný vestník Európskej únie
            
            
               C 215/21
            
         
      Návrh na začatie prejudiciálneho konania, ktorý podal Zalaegerszegi Járásbíróság (Maďarsko) 12. marca 2020 – trestné konanie proti LU
      (Vec C-136/20)
      (2020/C 215/26)
      Jazyk konania: maďarčina
      
         Vnútroštátny súd, ktorý podal návrh na začatie prejudiciálneho konania
      
      Zalaegerszegi Járásbíróság
      
         Účastník trestného konania pred vnútroštátnym súdom
      
      LU
      
         Prejudiciálne otázky
      
      
                  1.
               
               
                  Má sa článok 5 ods. 1 rámcového rozhodnutia Rady Európskej únie 2005/214/SVV o uplatňovaní zásady vzájomného uznávania na peňažné sankcie (1) vykladať v tom zmysle, že ak členský štát pôvodu uvádza jeden z druhov správania vymenovaných v uvedenom článku, orgán vykonávajúceho členského štátu nemá žiadnu dodatočnú voľnú úvahu pri odmietnutí výkonu [rozhodnutia], pričom musí vykonať [rozhodnutie, ktorým sa ukladá peňažná sankcia]?
               
            
                  2.
               
               
                  V prípade zápornej odpovede na predchádzajúcu otázku, môže orgán vykonávajúceho členského štátu tvrdiť, že správanie uvedené v rozhodnutí členského štátu pôvodu nezodpovedá vymenovaným druhom správania?
               
            
         (1)  Ú. v. EÚ L 76, 2005, s. 16.